**Voľba hlavného kontrolóra mesta Kremnica**

Materiál predkladá:

Ing. Milan Žabka, predseda komisie pre obsadenie funkcie hlavného kontrolóra mesta Kremnica

V zmysle uznesenia Mestského zastupiteľstva č. 32/1402 z 27. februára 2014 bola vyhlásená voľba hlavného kontrolóra mesta Kremnica, spôsob voľby a náležitosti prihlášky.

Vážení prítomní,

dovoľte mi, aby som Vás informoval o priebehu zasadnutia komisie pre obsadenie funkcie hlavného kontrolóra mesta Kremnica.

.

Podľa podmienok určených uznesením MsZ Kremnica č. 32/1402 pre uchádzačov na pozíciu hlavného kontrolóra mesta Kremnica mali kandidáti možnosť doručiť svoje písomné prihlášky spolu s požadovanými dokladmi najneskôr 27.03.2014 do 14:00 hod v zalepenej obálke na Mestský úrad v Kremnici.

V súlade s uvedeným uznesením som 31.03.2014 prevzal za prítomnosti členov komisie Mgr. Kríža, p. Mišíkovej, Ing. Popovej a Mgr. Pračkovej,   všetky doručené obálky v počte 3 ks.

Po preverení splnenia predpokladov a podmienok určených uznesením MsZ č. 32/1402 zo dňa 27.02.2014 Mestským zastupiteľstvom v Kremnici z doručených prihláškach kandidátov na funkciu hlavného kontrolóra, dospela komisia k záveru, že všetci traja uchádzači splnili náležitosti prihlášky a predpoklady v súlade s vyššie citovým uznesením MsZ.

Dovoľte mi, aby som Vás oboznámil s pravidlami voľby hlavného kontrolóra mesta Kremnica, ktoré bude formou tajného hlasovania poslancami MsZ Kremnica.

V súlade s ustanovením § 18a, ods. 3 zákona SNR č. 369/1990 Zb. o obecnom zriadení v znení neskorších predpisov na zvolenie hlavného kontrolóra mesta je potrebný súhlas **nadpolovičnej väčšiny všetkých** poslancov MsZ, čo v našom prípade je 7 hlasov. Ak ani jeden z kandidátov takúto väčšinu nezíska, mestské zastupiteľstvo ešte na tej istej schôdzi vykoná druhé kolo volieb, do ktorého postúpia dvaja kandidáti, ktorí získali v prvom kole volieb najväčší počet platných hlasov. V prípade rovnosti hlasov do druhého kola volieb postupujú všetci kandidáti s najväčším počtom platných hlasov.

V druhom kole volieb je zvolený ten kandidát, ktorý získal najväčší počet platných hlasov.

Pri rovnosti hlasov v druhom kole sa rozhoduje žrebom.

Hlavného kontrolóra volí mestské zastupiteľstvo na šesť rokov. Jeho funkčné obdobie začína dňom, ktorý je určený ako deň nástupu do práce

Hlavnému kontrolórovi vzniká po zvolení nárok na uzavretie pracovnej zmluvy s obcou .

Podľa §18c ods. 1 písm. e) zákona SNR č. 369/1990 Zb. o obecnom zriadení v znení neskorších predpisov, plat hlavného kontrolóra je súčinom priemernej mesačnej mzdy zamestnanca v národnom hospodárstve, vyčíslenej na základe údajov Štatistického úradu Slovenskej republiky za predchádzajúci kalendárny rok a koeficientu podľa počtu obyvateľov obce, ktorý je v obciach od 5001 do 10 000 obyvateľov **1,82. t.j.** ( v súčasnosti 803 € x 1,82 = **1461,46€)**

Voľby bude prebiehať takto:

Na hlasovacom lístku sú v abecednom poradí uvedení všetci kandidáti, ktorí splnili kvalifikačné predpoklady a ďalšie podmienky na funkciu hlavného kontrolóra.

Poslanec môže udeliť svoj hlas len jednému z kandidátov **zakrúžkovaním** poradového čísla, ktoré bolo kandidátovi pridelené. Hlasovací lístok, na ktorom budú označení dvaja a viacerí kandidáti, resp. žiaden kandidát, sa bude považovať za neplatný.

Po označení kandidáta vloží poslanec hlasovací lístok do obálky, ktorá mu bola vydaná a vhodí ju do zapečatenej volebnej urny. Po skončení hlasovania všetkých poslancov, ktorí si prevzali hlasovací lístok a obálku, otvorí volebná komisia zapečatenú volebnú urnu a pristúpi k sčítaniu hlasov.

Výsledok voľby oznámi Mestskému zastupiteľstvu Kremnica predseda volebnej komisie, ktorého si spomedzi seba zvolia členovia volebnej komisie.

Odporúčam MsZ Kremnica vymenovať volebnú komisiu v zložení: Mgr. Igor Kríž, Mgr. Lujza Pračková a Ing. Milan Žabka.

Teraz pristúpime k predstaveniu jednotlivých kandidátov a prezentácii kandidátov na obsadenie funkcie hlavného kontrolóra mesta Kremnica.

-

-

-

Voľby volebnej komisie

Tajná voľba

Predseda vyhlási výsledky

Koľko lístkov bolo vydaných

Koľko platných a koľko neplatných

Počet získaných hlasov

-

-

-

II. kolo

-

-

-

Návrh Uznesenie MsZ Kremnica č....

Mestské zastupiteľstvo v Kremnici

1. berie na vedomie informáciu......predsedu volebnej komisie o priebehu zasadania komisie, o splnení všetkých predpokladov a podmienok určených Mestským zastupiteľstvom v Kremnici z doručených prihlášok a predstavenie kandidátov na funkciu hlavného kontrolóra.
2. volí do funkcie hlavného kontrolóra mesta Kremnica..........
3. berie na vedomie
4. že funkčné obdobie hlavného kontrolóra........sa začína dňom, ktorý bude určený ako deň nástupu do práce, t. j........2014.
5. informáciu o výške platu hlavného kontrolóra.................€ , ktorý podľa §18c ods. 1 písm. e) zákona SNR č. 369/1990 Zb. o obecnom zriadení v znení neskorších predpisov je súčinom priemernej mesačnej mzdy zamestnanca v národnom hospodárstve, vyčíslenej na základe údajov Štatistického úradu Slovenskej republiky za predchádzajúci kalendárny rok a koeficientu podľa počtu obyvateľov obce, ktorý je v obciach od 5001 do 10 000 obyvateľov **1,82.**